stanford-oval/wikipedia huggingface dataset:
Franciszek Gąsienica Groń

| Mitalit> Maa:   Puola.Miesten yhdistetty. Olympialaiset  | Mitalit> Maa:   Puola.Miesten yhdistetty. Olympialaiset  | Mitalit> Maa:   Puola.Miesten yhdistetty. Olympialaiset  | Maa:   Puola> Miesten yhdistetty. |
| --- | --- | --- | --- |
|  Pronssia | Cortina d'Ampezzo 1956 | normaalikilpailu |  |
Franciszek Gąsienica Groń (30. syyskuuta 1931 Zakopane – 31. heinäkuuta 2014 Zakopane) oli puolalainen yhdistetyn hiihtäjä, maansa ensimmäinen talviolympiamitalisti. Hän edusti seuratasolla Wisla Zakopanea.
Gąsienica Groń voitti nuorten Puolan-mestaruuksia alppihiihdossa 1940-luvun loppupuolella. Hän kilpaili jo tuolloin myös pohjoismaisessa yhdistetyssä ja lajivalikoima laajeni armeija-aikana. Hän voitti armeijan mestaruuden vapaauinnissa ja pelasi jalkapalloa Puolan toisessa divisioonassa. Päästyään siviiliin 1954 hänet suostuteltiin keskittymään pohjoismaiseen yhdistettyyn..
Gąsienica Groń sai pronssia Cortina d'Ampezzon olympialaisissa 1956. Hän oli mäkiosuudella kymmenes ja 15 kilometrin hiihdossa seitsemänneksi nopein. Hän hävisi hopeamitalisti Bengt Erikssonille vain 0,6 pistettä.
Gąsienica Groń kaatui 1957 pahasti hypätessään mäkeä kotiseudullaan Zakopanessa ja vaipui kolmeksi päiväksi koomaan. Toivuttuaan hän kilpaili  vuoteen 1964 saakka, muttei menestynyt kansainvälisellä tasolla yhtä hyvin kuin aiemmin. Aktiiviuransa jälkeen hän toimi valmentajana, ja hänen valmennettavansa voittivat yli 40 Puolan-mestaruutta pohjoismaisissa hiihtolajeissa. Hänen lapsenlapsensa Tomasz Pochwała edusti Puolaa mäkihypyssä Salt Lake Cityn olympialaisissa 2002.
Pohjaton (Kuhmoinen)

| Pohjaton |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°32′44″N, 25°03′27″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Isoon Tevajärveen 
Järvinumero:  14.221.1.040
Mittaustietoja
Pinnankorkeus:  150,2 m  
Pituus:  380 m  
Leveys:  170 m  
Rantaviiva:  1,031 km  
Pinta-ala:  2,582 ha  
Saaria:  ei saaria 
 fiPohjaton 
Pohjaton on Pirkanmaalla Kuhmoisissa Myllykylän lähellä sijaitseva lampi.
Maantietoa

Lammen pinta-ala on 2,6 hehtaaria, se on 400 metriä pitkä ja 150 metriä leveä. Lammen pohjoispuolella sijaitsee Terrijärvi. Lammella ei ole kartan mukaan saaria ja se on autio. Rantaviivan pituus on 1,0 kilometriä ja rannat ovat pääosin soistunutta metsämaata. Lammen kaakkoispuolelta kulkee metsäautotie.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 150,2 metriä mpy. Lampeen on johdettu yhdeksän ojaa ja siihen laskee Loiro. Lammen laskuoja lähtee sen itäpäästä ja laskee 2,3 kilometrin päässä Isoon Tevajärveen. Laskuojan pudotus on 36,4 metriä.
Historiaa

Vuoden 1965 peruskartassa lampea ympäröivä suo oli ojittamaton, mutta vuoteen 1985 mennessä suo oli ojitettu ja lampeen oli johdettu ojia.
Franciszek Barda

Franciszek Barda
Franciszek Barda (21. elokuuta 1880 – 13. marraskuuta 1964) oli puolalainen roomalaiskatolinen piispa. Hänet vihittiin papiksi 26. heinäkuuta 1904 ja nimitettiin Przemyślin vihkipiispaksi sekä Medean titulaaripiispaksi 10. heinäkuuta 1931. Piispaksi vihkiminen seurasi 30. elokuuta. Pääkonsekraattorina toimi Anatol Novak, jota avustivat Edward Komar ja Stanislaw Rospond.
Barda sai 25. marraskuuta 1933 nimityksen Przemyślin piispaksi. Hän osallistui Vatikaanin toiseen kirkolliskokoukseen.
Gaithersburg

| Gaithersburg |
| --- | --- |

 Koordinaatit: 39°7′55″N, 77°13′35″W 
Valtio:  Yhdysvallat
Osavaltio:  Maryland
Piirikunta:  Montgomery
Hallinto:  
 – Pormestari:  Sidney A. Katz
Pinta-ala:  
 – Kokonaispinta-ala:  26,3 km²
 – Josta vettä:  0,2 km² (0,76 %)
Korkeus:  106 m
Väkiluku (2004):  58 091
 – Väestötiheys:  791,1 as./km²
 – Metropolialue:  5 139 549
Aikavyöhyke:  UTC-5 (kesäaika UTC-4)
 
 Gaithersburgmd.gov 
Infobox OKVirheellinen NIMI-arvo: 
Gaithersburg on kaupunki Yhdysvaltain Marylandissa. Sen väkiluku on 58 091, mikä tekee siitä osavaltion toiseksi suurimman kaupungin.
National Institute of Standards and Technologyn (NIST) päämaja on Gaithersburgissa.
Aiheesta muualla

Wikimedia Commonsissa on kuvia tai muita tiedostoja aiheesta .
The City of Gaithersburg Home (Arkistoitu – Internet Archive)
Freedom fries

Yhdysvaltain edustajainhuoneen ravintolassa myytiin ranskalaisten perunoiden sijaan vapausperunoita vuonna 2004.
Freedom fries eli ”vapausperunat” oli lyhytaikainen yhdysvaltalainen nimi ranskalaisille perunoille (engl. French fries). Ranska vastusti Irakin sotaa YK:ssa, mikä ei ollut suosittua Yhdysvalloissa ja johti ranskalaisten tuotteiden boikottiin ja Ranskan nimen poistamiseen tuotteista.
Vuonna 2003 ranskalaisten perunoiden nimi vaihdettiin ”vapausperunoiksi” Yhdysvaltain edustajainhuoneen ravintolassa kongressin edustajien Robert W. Neyn ja Walter B. Jones Jr:n aloitteesta. Jonesin mukaan hän oli saanut idean eräältä omassa vaalipiirissään Pohjois-Carolinassa sijainneelta ravintolalta. Muu edustajainhuone ei osallistunut päätöksentekoon, sillä Ney johti komiteaa, joka vastasi edustajainhuoneen ravintoloista. Samalla myös köyhien ritareiden (engl. french toast) nimi vaihdettiin ravintolassa muotoon freedom toast.
Vuonna 2005 Jones, joka nyt oli tullut johtopäätökseen, että sota oli ollut aiheeton, sanoi katuvansa päätöstä muuttaa nimi ja toivovansa, ettei sitä olisi koskaan tapahtunut.
Boikotti katsottiin päättyneeksi, kun George W. Bush kertoi Euroopan vierailullaan nauttineensa lentokoneessa nimenomaisesti ranskalaisia perunoita.
Nimenmuutos ei ollut ensimmäinen laatuaan, sillä saksalaisvastaisuuden vuoksi ensimmäisen maailmansodan aikana hapankaalista (engl. sauerkraut) käytettiin Yhdysvalloissa nimeä Liberty Cabbage, ”Vapauskaali” ja hampurilaisesta nimeä Liberty Sandwich.
2. elokuuta 2006 talon kahvilan ruokalistat muutettiin takaisin ilman ilmoitusta. Muutoksen teki edustajainhuoneen hallintokomitean uusi puheenjohtaja Vern Ehlers, joka korvasi Neyn hänen erottuaan skandaalin vuoksi. Kun häneltä kysyttiin päätöksestään, Ehlers vastasi: "Se ei ole iso juttu... Se ei ole uutinen." Kun Walter B. Jonesilta kysyttiin vuonna 2005 hänen mielipidettään "vapausperunat" -jaksosta, hän vastasi: "Toivon, ettei sitä olisi koskaan tapahtunut.".
Freedom day

Freedom day (suom. Vapauden päivä) on eteläafrikkalainen juhlapäivä, joka juhlistaa maan ensimmäisiä vapaita ja demokraattisia vaaleja vuonna 1994. Päivää vietetään 27. huhtikuuta, ja se on kansallinen vapaapäivä Etelä-Afrikassa.
Filip Turek

| Filip Turek |
| --- | --- |
 Filip Turek
Henkilötiedot
Syntynyt: 15. lokakuuta 85 (ikä 1938)  Praha, Tšekkoslovakia
Aiheesta muualla
filipturek.cz
Filip Turek (s. 15. lokakuuta 1985 Praha, Tšekkoslovakia) on tšekkiläinen poliitikko, autojen keräilijä ja entinen kilpa-ajaja. Vuoden 2024 vaaleissa hänet valittiin Euroopan parlamenttiin Tšekin toiseksi suurimmalla äänimäärällä Autoilijoiden ja  Přísaha-puolueen vaaliliiton riveistä.
Poliittisia näkemyksiä

Turekille tärkeitä aiheita ovat maahanmuuton, vihreän siirtymän ja polttomoottoriautojen kiellon vastustaminen. Hän on myös useaan kertaan kyseenalaistanut ihmisen vaikutuksen ilmastonmuutokseen. Vaalituloksen jälkeen Turek arveli puolueensa hakeutuvan Euroopan konservatiivien ja reformistien ryhmään.
Poliittisia näkemyksiä > Kohut

Ennen vuoden 2024 europarlamenttivaaleja Tšekin mediassa nousi esiin kuva vuodelta 2013, jossa Turek näytti tekevän natsitervehdyksen, mikä on maassa rikos. Toisessa kuvassa Turekilla oli kilpakypärässään kreikkalaisen uusfasistisen Kultainen aamunkoitto -puolueen tunnus. Turek keräilee antiikkia ja on kertonut omistavansa muun muassa SS-symbolilla varustetun tikarin. Turekin puolue veti tämän pois ennalta sovituista vaalitapahtumista ennen kohua.  Hän itse on kiistänyt olevansa uusnatsi.
Yksityiselämä

Ennen politiikkaan astumistaan Turek toimi muun muassa perustamansa Tšekin Jaguar-klubin presidenttinä ja omistamansa autokaupan myyjänä. Turek ajoi kilpaa ammattimaisesti vuosina 2015–2018.
Vaalimenestys > Europarlamenttivaalit

2024: 152 196 (valittiin)
FlatOut: Ultimate Carnage

| FlatOut: Ultimate Carnage |
| --- | --- |

Kehittäjä:  Bugbear Entertainment
Julkaisija:  Empire Interactive Strategy First
Jakelija:  Vivendi Games ja Steam
Pelisarja:  FlatOut
Julkaistu:  Xbox 360EU 22. heinäkuuta 2007AUS 1. elokuuta 2007NA 2. lokakuuta 2007JP 4. huhtikuuta 2008 Microsoft WindowsEU 1. elokuuta 2008RUS 14. elokuuta 2008NA 26. elokuuta 2008
Lajityyppi:  Ajopeli
Pelimuoto:  Yksinpeli, moninpeli
Ikäluokitus:  ESRB: T   
Alusta:  Windows, Xbox 360
Jakelumuoto:  CD, DVD, Steam
Lisää peliartikkeleitaVideopelien teemasivulla
Infobox OK  : 
FlatOut: Ultimate Carnage on FlatOut-pelisarjan kolmas osa. Sen kehitti suomalainen Bugbear Entertainment ja julkaisi brittiläinen Empire Interactive, kuten sarjan muutkin osat. Peli on käytännössä paranneltu FlatOut 2 tuoden siihen uusia pelimoodeja sekä HD-grafiikan. Peli on julkaistu Xbox 360:lle ja Microsoft Windowsille.
Peli on julkaistu myös Steam-palvelussa digitaalisena latauksena.
Pelistä on julkaistu myös PlayStation Portable käsikonsolille Six by Nine -yrityksen käännös nimellä FlatOut: Head On.
Pelaaminen

Kisaaminen tapahtuu samoin kuin FlatOut 2:ssa, paitsi että kilpailijoita on radalla nyt kaksitoista kahdeksan sijaan. Kisoja yritetään edelleen voittaa kaikin mahdollisin tavoin likaisia taktiikoita hyväksi käyttäen. Kisoista ansaitaan rahaa useilla eri tavoin ja sillä voi ostaa ja tuunata autoja. Kisoja ajetaan edelleen FlatOut 2:sta tutuissa kategorioissa "derby", "race" ja "street".
Peliin on tullut pari uutta pelimoodia, mm. Beat the Bomb ja Carnage Mode. Maastotyypit ja kisaradat ovat samat kuin FlatOut 2:ssa ja ratojen grafiikat ovat saaneet uuden ilmeen aikaisempaan osaan nähden.
Autot ovat entistä yksityiskohtaisempia aikaisempiin osiin vertaillen. Peli käyttää viimeisimmän luokan valaistusta, varjostusta ja hajoavia osia on jopa 8000 rataa kohden, mikä on enemmän kuin missään muussa Xbox 360 -pelissä siihen asti.
Pelissä on moninpelimuoto käyttäen Games for Windows - Live-järjestelmää, jonka toimiminen edellyttää rekisteröitymistä palveluun. Toisin kuin aikaisemmissa osissa LAN-toiminto ei ole käytettävissä.
Aiheesta muualla

FlatOut: Ultimate Carnage MobyGamesissa (englanniksi)
Pelin viralliset kotisivut
Pelin viralliset Japanin kotisivut (Arkistoitu – Internet Archive)
Bugbear Entertainment
Rally Trophy
Tough Trucks
FlatOut
Glimmerati
FlatOut 2
FlatOut: Ultimate Carnage
Sega Rally Revo
Ridge Racer Unbounded
Wreckfest
Friedenheimer Straßen metroasema

| Friedenheimer Straße |
| --- | --- |

 Münchenin metro. 
Perustiedot
Lyhenne:  FI
Metrolinjat:  U5
Paikkakunta:  München.
Avattu:  24. maaliskuuta 1988
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Friedenheimer Straße on Münchenin metron U5-linjan asema, se avattiin 24. maaliskuuta 1988.
Fuxin

| Fuxin (阜新市, Fùxīn Shì) |
| --- | --- |
 Fuxinin sijainti Liaoningissa, alla sijainti Kiinassa.
 Fuxin
 Koordinaatit: 42°01′N, 121°39′E 
Valtio:  Kiina
Maakunta:  Liaoning
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  10 445 km²
Väkiluku (2010):  1 819 339
Aikavyöhyke:  UTC+8
Postinumero:  123000
Suuntanumero(t):  0418
Rekisterikilpi:  辽J
 
 www.fuxin.gov.cn 
Infobox OKVirheellinen NIMI-arvo: 
Fuxin (kiin. 阜新市, pinyin: Fùxīn Shì) on prefektuuritason kaupunki Kiinan Liaoningin maakunnan luoteisosassa. Kaupungin keskusta sijaitsee linnuntietä noin 150 kilometriä maakunnan pääkaupunki Shenyangista länsiluoteeseen. Prefektuurin pinta-ala on 10 445 neliökilometriä ja väkiluku 1,82 miljoonaa (2010).
Kaupunki rajoittuu pohjoisessa Tongliaon, idässä Shenyangin, etelässä Jinzhoun, sekä lännessä Chaoyangin prefektuuritason kaupunkeihin.
Hallinnollinen jako

Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa, asukasluvut vuonna 2010):
Galleria

Satelliittikuva Fuxinista.
Fuxinin hiilikaivos vuonna 1952.
Aiheesta muualla

Kuvia tai muita tiedostoja aiheesta Fuxin Wikimedia Commonsissa
Fuxinin hallinnollinen jako.
Franciszek Karpiński

| Franciszek Karpiński |
| --- | --- |
 Franciszek Karpiński
Henkilötiedot
Syntynyt: 1741
Kuollut: 1825 (83–84 vuotta)
Kansalaisuus:  Puola
Ammatti:  runoilija, näytelmäkirjailija
Kirjailija
Äidinkieli: puola
Tuotannon kieli: puola
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Franciszek Karpiński (1741–1825) oli puolalainen runoilija. Hän on kirjoittanut joukon herttaisia lyyrisiä ja myös aikoinaan hyvin suosittuja isänmaallisia runoja sekä vähemmän menestyneitä näytelmiä, kuten murhenäytelmän Judyta, ja kiinnostavat muistelmat Pamiętniki.
Aiheesta muualla

Kuvia tai muita tiedostoja aiheesta Franciszek Karpiński Wikimedia Commonsissa
Gold Standard Laboratories

Gold Standard Laboratories tai GSL oli indie-levy-yhtiö, jonka perusti Sonny Kay vuonna 1993 Boulder, Coloradossa. Vuonna 2000 se siirrettiin San Diegoon, Kaliforniaan ja kaksi vuotta myöhemmin Los Angelesiin. Sen pääkonttori sijaitsi Los Angelesissa, kunnes se lopetettiin 29. lokakuussa 2007.
Fuyang

| Fuyang 阜阳市, Fùyáng Shì |
| --- | --- |
 Fuyangin sijainti Kiinan Anhuin maakunnassa
 Fuyang
 Koordinaatit: 32.8921°N, 115.8088°E 
Valtio:  Kiina
Maakunta:  Anhui
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  9 979 km²
Väkiluku (2010):  7 599 913
Aikavyöhyke:  UTC+8
 
 www.fuyang.gov.cn 
Infobox OKVirheellinen NIMI-arvo: 
Fuyang (kiin. 阜阳市, pinyin: Fùyáng Shì) on prefektuuritason kaupunki Kiinan Anhuin maakunnan luoteisosassa. Kaupunki sijaitsee linnuntietä noin 180 kilometriä maakunnan pääkaupunki Hefeistä luoteeseen. Prefektuurin pinta-ala on 9 979 neliökilometriä ja väkiluku 7,60 miljoonaa (2010).
Prefektuuri rajoittuu pohjoisessa Zhoukoun ja Bozhoun, idässä Huainanin, etelässä Lu’anin ja Xinyangin sekä lännessä Zhumadianin prefektuuritason kaupunkeihin.
Ilmasto

Fuyangissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 16 °C ja keskimääräinen sademäärä 880 millimetriä. Heinäkuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 2 °C. Sateisin kuukausi on heinäkuu, jolloin sataa keskimäärin noin 210 millimetriä. Joulukuu puolestaan on kuivin kuukausi. Silloin keskimääräinen sadanta on 16 millimetriä.
Hallinnollinen jako

Piirikuntatasolla prefektuuri jaetaan kolmeen kaupunkipiiriin (Yingzhou, Yingdong, Yingquan), yhteen piirikuntatason kaupunkiin (Jieshou) ja neljään piirikuntaan (Linquan, Taihe, Funan ja Yingshang).
Kaupungin keskustaa.
Fuyangin piirikuntatason aluejako.
Aiheesta muualla

Kuvia tai muita tiedostoja aiheesta Fuyang Wikimedia Commonsissa
Fuyang City Information (erityisesti talouspainotus) (englanniksi) (chinaknowledge.com)
China Postal code Anhui Province (prefektuuri ja piirikuntataso) (englanniksi) (youbianku.com)
Gaussin kuvauslaki

Gaussin kuvauslaki on geometrisen optiikan laki, joka ilmoittaa, miten linssin tai kaarevan peilin esineestä muodostaman kuvan etäisyys linssistä tai peilistä riippuu esineen etäisyydestä sekä linssin tai peilin polttovälistä. Laki on nimetty Carl Friedrich Gaussin (1777–1855) mukaan. Gaussin kuvauslaki on likimääräinen, sillä sitä johdettaessa on oletuksena, että pisteen kuvautuessa tulee piste. Lisäksi moniaallonpituisella valolla, kuten valkealla, eri aallonpituudet taittuvat hieman eri suuntiin. Linsseissä esiintyy pallopoikkeamaa ja väripoikkeamaa.
Gaussin kuvauslaki on muotoa  {\frac {1}{a}}+{\frac {1}{b}}={\frac {1}{f}}. Kaavassa a on esineen etäisyys peilistä tai linssistä, b on kuvan etäisyys peilistä tai linssistä ja f polttoväli. Muuttujien merkit vaihtelevat sen mukaan, onko kyseessä kovera vai kupera linssi tai peili, muodostuuko valekuva (-) vai oikea kuva (+) ja onko kyseessä oikea esine (+) vai vale-esine (-) (esim. usean linssin linssisysteemit).
Gabriel Kembo Mamputu

Gabriel Kembo Mamputu (19. syyskuuta 1935 Madimba-Kimfinda – 26. elokuuta 2016) oli kinshasankongolainen roomalaiskatolinen piispa. Hänet vihittiin papiksi 23. kesäkuuta 1963 ja nimitettiin Matadin hiippakunnan piispaksi 21. kesäkuuta 1988. Piispaksi vihkiminen seurasi 2. lokakuuta. Pääkonsekraattorina toimi Joseph-Albert Malula, jota avustivat Laurent Monsengwo Pasinya ja Antoine Mayala ma Mpangu.
Kembo Mamputu jäi eläkkeelle 21. syyskuuta 2010.
Freaks – kummajaiset

| Freaks – kummajaiset> Freaks |
| --- | --- |

Ohjaaja:  Tod Browning
Käsikirjoittaja:  Al Boasberg Willis Goldbeck Leon Gordon Edgar Allan Woolf Sanomalehtiartikkeli: Tod Robbins
Tuottaja:  Tod Browning
Kuvaaja:  Merritt B. Gerstad
Leikkaaja:  Basil Wrangell
Lavastaja:  Cedric Gibbons Merrill Pye
Pääosat:  Wallace Ford Leila Hyams Olga Baclanova Harry Earles
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:  20. helmikuuta 1932 28. joulukuuta 1995 (Suomi, televisioesitys)
Kesto:  64 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Freaks – kummajaiset (Freaks) on Tod Browningin ohjaama yhdysvaltalainen elokuva vuodelta 1932. Se perustuu Tod Robbinsin sanomalehtiartikkeliin ”Spurs”. Elokuvan pääosia näyttelivät aidot ”kummajaiset” sirkuksen ja karnevaalien maailmasta: lyhytkasvuiset Harry ja Daisy Earles, siamilaiset kaksoset Daisy ja Violet Hilton, jalaton Johnny Eck, jalaton ja kädetön Randian, androgyyni Josephine-Joseph ja monet muut.
Freaksin ensi-ilta oli katastrofi – yleisö suhtautui siihen sellaisella vastenmielisyydellä, että tuottajayhtiö MGM kulutti seuraavat 30 vuotta yrittäessään unohtaa koko elokuvan. Se oli pitkään saatavilla vain lyhennettynä nimellä Nature’s Mistakes (suom. ”Luonnon erehdykset”) ennen kuin alkuperäinen teatteriversio tuotiin jälleen tarjolle.
Freaks myös käytännössä lopetti Tod Browningin ohjaajauran. Se oli aikakautensa julkein ja suorasukaisin elokuva, jonka näyttelijät eivät oikeastaan näytelleet vaan olivat omia itseään, mikä vain lisäsi elokuvan realistisuutta.
Rooleissa

| 0 | 1 | 2 |
| --- | --- | --- |
|  Wallace Ford  | … |  Phroso   |
|  Leila Hyams  | … |  Venus   |
|  Olga Baclanova  | … |  Cleopatra   |
|  Henry Victor  | … |  Hercules   |
|  Harry Earles  | … |  Hans   |
|  Daisy Earles  | … |  Frieda   |
|  Johnny Eck  | … |  jalaton poika   |
|  Roscoe Ates  | … |  Roscoe   |
|  Rose Dione  | … |  madame Tetrallini   |
|  Angelo Rossitto  | … |  Angeleno   |
|  Edward Brophy  | … |  Rollon ensimmäinen veli   |
|  Matt McHugh  | … |  Rollon toinen veli   |
|  Prince Randian  | … |  kädetön ja jalaton mies   |
|  Frances O’Connor  | … |  kädetön tyttö   |
|  Peter Robinson  | … |  ihmisluuranko   |
|  Elizabeth Green  | … |  lintutyttö   |
|  Daisy ja Violet Hilton  | … |  siamilaiset kaksoset   |
|  Josephine Joseph  | … |  omana itsenään   |
|  Koo-Koo the Bird Girl  | … |  omana itsenään   |
|  Olga Roderick  | … |  parrakas nainen   |
|  Schlitzie  | … |  omana itsenään   |
Aiheesta muualla

Freaks – kummajaiset Internet Movie Databasessa (englanniksi)
Freaks Internet Archive -sivustolla. (englanniksi)
Gabriel Kujur

Gabriel Kujur (s. 7. heinäkuuta 1945) on intialainen roomalaiskatolinen piispa. Hänet vihittiin jesuiittojen papiksi 8. toukokuuta 1978 ja nimitettiin Daltonganjin hiippakunnan johtoon 3. maaliskuuta 1997. Piispaksi vihkiminen seurasi 8. tammikuuta 1998. Pääkonsekraattorina toimi Telesphore Placidus Toppo, jota avustivat Paschal Topno ja Charles Soreng.
Filadelfeia (Lyydia)

| Filadelfeia> Φιλαδέλφεια |
| --- | --- |
 Filadelfeian Pyhän Johanneksen kirkon raunioita ja nykyistä Alaşehirin kaupunkia.
Sijainti
 Filadelfeia
Koordinaatit:  38°21′01″N, 28°31′00″E
Valtio:  Turkki
Paikkakunta:  Alaşehir, Manisa
Historia
Tyyppi:  kaupunki
Ajanjakso:  100-luku eaa.–
Huippukausi:  100-luku eaa.–500-luku jaa.
Kulttuuri:  antiikki
Alue:  Lyydia
Infobox OKNimi-testi OK: 
Filadelfeia (usein Filadelfia; m.kreik. Φιλαδέλφεια, lat. Philadelpheia, Philadelphia, Philadelphea) oli antiikin aikainen kaupunki Lyydiassa Vähässä-Aasiassa nykyisen Turkin alueella. Se oli yksi tunnetuimmista antiikin lukuisista Filadelfeia-nimisistä kaupungeista, ja sijaitsi nykyisen Manisan maakunnan Alaşehirin kaupungin paikalla.
Maantiede

Filadelfeia sijaitsi Lyydian itäosassa Tmolos-vuoren luoteispuolella lähellä Kogamos-jokea, ja se levittäytyi jokilaakson tasangolle joen eteläpuolelle. Kaupungin kautta kulki tie Sardesista Laodikeiaan. Sen etäisyys Sardesista oli noin 45 kilometriä.
Historia

Filadelfeian kaupungin, suomeksi ”Veljesrakkaus”, perusti Pergamonin kuningas Attalos II hellenistisellä kaudella noin vuonna 159–138 eaa. Se sai nimensä Attaloksen lisänimestä Filadelfos, ”Veljeä rakastava”, joka oli peräisin tämän hyvistä suhteista veljeensä Eumenes II:een. Raamatunkäännösten vaikutuksesta kaupungin nimi esiintyy suomessa usein muodossa Filadelfia. Kaupungin kansalaisesta käytettiin etnonyymiä Filadelfeus (Φιλαδελφεύς), latinaksi Philadelpheus.
Kaupungin perustamisen tarkoituksena oli oletettavasti paitsi tärkeän kulkureitin hallitseminen myös seudun alkuperäisväestön hellenisoiminen. Strabon sanoo Filadelfeian kärsineen usein maanjäristyksistä, ja kaupunki oli hänen aikanaan lähes autiona. Se kärsi pahoja tuhoja maanjäristyksessä jälleen ensimmäisellä vuosisadalla keisari Tiberiuksen aikana. Kaupungin mainitsevat maantieteilijöistä myös Klaudios Ptolemaios ja myöhemmin Hierokles.
Filadelfeiassa oli varhaiskristillinen seurakunta jo ensimmäisellä vuosisadalla. Se esiintyy yhtenä Aasian seitsemästä seurakunnasta Johanneksen ilmestyksessä. David Pawson luennoi, että tuo seurakunta oli kaikista seitsemästä Ilmestyskirjan seurakunnasta pienin kooltaan, mutta rohkein julistamaan Jeesusta. Se oli myös uskollisin Jeesuksen opetuksille (”sinä olet ottanut vaarin minun sanastani etkä ole minun nimeäni kieltänyt”), ja säilyi niistä pisimpään. Alueen maanjäristysherkkyys avaa Pawsonin mukaan käsitystä Jeesuksen puheille, ettei enää tarvitse lähteä ulos (”eikä hän koskaan enää lähde sieltä ulos”).
Filadelfeia säilyi olemassa bysanttilaiselle keskiajalle. Tuolloin kaupunki vastusti turkkilaisia useaan otteeseen. Bayezid I valtasi sen lopulta vuonna 1390. Nykyinen Alaşehir (myös Allahsher) sijaitsee samalla paikalla.
Rakennukset ja löydökset

Kaupunki on ollut ympäröity muurein, joista on säilynyt joitakin osia. Kaupungin akropoliin lähellä on jäljellä joitakin jäänteitä teatterista ja mahdollisesti myös stadionista ja gymnasionista. Löydöksiin lukeutuvat myös 100-luvulle ajoitetun temppelin rauniot.
Myöhäisantiikin ajalta ja keskiajalta kaupungista on löydetty ainakin 24 kirkon jäänteet. Niistä huomattavimmat ovat Pyhän Johanneksen basilikakirkon rauniot. Kirkko rakennettiin 500-luvulla. Nykyisin raunioita on kunnostettu.
Aiheesta muualla

Kuvia tai muita tiedostoja aiheesta Filadelfeia Wikimedia Commonsissa
Kaiverruksin koristeltu kivilaatta Pyhän Johanneksen kirkosta.
Gabriel Justice Yaw Anokye

Gabriel Justice Yaw Anokye (s. 27. toukokuuta 1960) on ghanalainen roomalaiskatolinen arkkipiispa. Hänet vihki papiksi Kumasin hiippakuntaan Peter Kwasi Sarpong 16. heinäkuuta 1988, ja hänet nimitettiin Kumasin vihkipiispaksi sekä Cellae in Mauretanian titulaaripiispaksi 30. lokakuuta 2003. Piispaksi vihkiminen seurasi 17. tammikuuta 2004. Pääkonsekraattorina toimi Sarpong, jota avustivat George Kocherry ja Gregory E. Kpiebaya.
Yaw Anokye sai 26. maaliskuuta 2008 nimityksen Obuasin piispaksi ja 15. toukokuuta 2012 Kumasin arkkipiispaksi.